CELEX: 32012R0167
Language: lt
Date: 2012-02-24 00:00:00
Title: 2012 m. vasario 24 d. Komisijos įgyvendinimo reglamentas (ES) Nr. 167/2012, kuriuo nustatomas didžiausias privataus alyvuogių aliejaus sandėliavimo paramos pagal konkursą, paskelbtą Įgyvendinimo reglamentu (ES) Nr. 111/2012, dydis

25.2.2012   
            
            
               LT
            
            
               Europos Sąjungos oficialusis leidinys
            
            
               L 53/12
            
         KOMISIJOS ĮGYVENDINIMO REGLAMENTAS (ES) Nr. 167/2012
   2012 m. vasario 24 d.
   kuriuo nustatomas didžiausias privataus alyvuogių aliejaus sandėliavimo paramos pagal konkursą, paskelbtą Įgyvendinimo reglamentu (ES) Nr. 111/2012, dydis
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 43 straipsnio d punktą kartu su 4 straipsniu,
   kadangi:
   
               (1)
            
            
               2012 m. vasario 9 d. Komisijos įgyvendinimo reglamente (ES) Nr. 111/2012, kuriuo skelbiamas konkursas privačiojo alyvuogių aliejaus sandėliavimo paramai gauti (2), numatyti du konkurso laikotarpiai;
            
         
               (2)
            
            
               pagal 2008 m. rugpjūčio 20 d. Komisijos reglamento (EB) Nr. 826/2008, kuriuo nustatomos bendrosios pagalbos už privatų tam tikrų žemės ūkio produktų saugojimą skyrimo taisyklės (3), 13 straipsnio 1 dalį Komisija, remdamasi pasiūlymais, apie kuriuos praneša valstybės narės, nustato didžiausią paramos dydį arba jo nenustato;
            
         
               (3)
            
            
               išnagrinėjus pagal pirmąjį dalinį konkursą pateiktus pasiūlymus, konkurso laikotarpiu, kurio pabaiga – 2012 m. vasario 21 d., tikslinga nustatyti didžiausią privataus alyvuogių aliejaus sandėliavimo paramos dydį. Nustačius šį didžiausią paramos dydį bus viršijamas bendras Įgyvendinimo reglamento (ES) Nr. 111/2012 1 straipsnio 2 dalyje nurodytas kiekis. Todėl, kad užtikrintų atitiktį nustatytam bendram kiekiui, remdamasi Reglamento (EB) Nr. 826/2008 13 straipsnio 2 dalimi Komisija nustato paskirstymo koeficientą, taikytiną pasiūlymams, pateiktiems siekiant gauti didžiausią pagalbą;
            
         
               (4)
            
            
               siekiant kuo greičiau duoti rinkai signalą ir užtikrinti veiksmingą priemonės valdymą, šis reglamentas turėtų įsigalioti jo paskelbimo Europos Sąjungos oficialiajame leidinyje dieną;
            
         
               (5)
            
            
               Bendro žemės ūkio rinkų organizavimo vadybos komitetas nepateikė savo nuomonės per pirmininko nustatytą laikotarpį,
            
         PRIĖMĖ ŠĮ REGLAMENTĄ:
   1 straipsnis
   1.   Įgyvendinimo reglamentu (ES) Nr. 111/2012 paskelbto konkurso laikotarpiu, kurio pabaiga – 2012 m. vasario 21 d., didžiausias alyvuogių aliejaus sandėliavimo paramos dydis yra toks, koks nustatytas šio reglamento priede.
   2.   Pasiūlymams, pateiktiems siekiant gauti didžiausią pagalbą, taikomas 84,00456 % paskirstymo koeficientas.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. vasario 24 d.
      
         
            Komisijos vardu Pirmininko pavedimu
         
         José Manuel SILVA RODRÍGUEZ
         
            Žemės ūkio ir kaimo plėtros generalinis direktorius
         
      
   
   
      (1)  OL L 299, 2007 11 16, p. 1.
   
      (2)  OL L 37, 2012 2 10, p. 55.
   
      (3)  OL L 223, 2008 8 21, p. 3.
   
      PRIEDAS
      
                  Produktas
               
               
                  Didžiausias paramos dydis
                  (EUR už toną per dieną)
               
            
                  Ypač grynas alyvuogių aliejus
               
               
                  0,00
               
            
                  Grynas alyvuogių aliejus
               
               
                  0,65